text: РЕГЛАМЕНТ (ЕС) № 1102/2014 НА СЪВЕТА
  от 20 октомври 2014 година
  за изменение на Регламент (ЕС) № 204/2011 относно ограничителни мерки с оглед на положението в Либия
  СЪВЕТЪТ НА ЕВРОПЕЙСКИЯ СЪЮЗ,
  като взе предвид Договора за функционирането на Европейския съюз, и по-специално член 215 от него,
  като взе предвид Решение 2011/137/ОВППС на Съвета от 28 февруари 2011 г. относно ограничителни мерки с оглед на положението в Либия (1),
  като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
  като има предвид, че:
  (1)
  С Регламент (ЕС) № 204/2011 на Съвета (2) се привеждат в действие някои мерки, предвидени в Решение 2011/137/ОВППС.
  (2)
  На 27 август 2014 г. Съветът за сигурност на ООН (ССООН) прие Резолюция 2174 (2014) за разширяване на прилагането на мерките за забрана за пътуване и замразяване на активи, посочени в параграф 22 от Резолюция 1970 (2011) на ССООН и параграф 23 от Резолюция 1973 (2011) на ССООН, и за изменение на обхвата на оръжейното ембарго, наложено с параграф 9 от Резолюция 1970 (2011) на ССООН, параграф 13 от Резолюция 2009 (2011) на ССООН и параграфи 9 и 10 от Резолюция 2095 (2013) на ССООН.
  (3)
  През 20 октомври 2014 г. Съветът прие Решение 2014/727/ОВППС (3) в съответствие с Резолюция 2174 (2014) на ССООН.
  (4)
  Някои от тези изменения попадат в приложното поле на Договора и следователно за тяхното изпълнение е необходим нормативен акт на равнището на Съюза, по-специално с цел да се осигури еднаквото им прилагане във всички държави членки.
  (5)
  Поради това Регламент (ЕС) № 204/2011 следва да бъде съответно изменен,
  ПРИЕ НАСТОЯЩИЯ РЕГЛАМЕНТ:
  Член 1
  Регламент (ЕС) № 204/2011 се изменя, както следва:
  1)
  В член 3, параграф 2 буква в) се заменя със следния текст:
  „в)
  предоставянето на техническа помощ, финансиране или финансова помощ, свързани с несмъртоносно военно оборудване, предназначено единствено за подпомагане на либийското правителство по отношение на сигурността и разоръжаването;“
  ;
  2)
  В член 6 параграф 1 се заменя със следния текст:
  „1. Приложение II включва физическите или юридическите лица, образуванията и органите, посочени от Съвета за сигурност на ООН или от Комитета по санкциите в съответствие с параграф 22 от Резолюция 1970 (2011) на ССООН, параграфи 19, 22 или 23 от Резолюция 1973 (2011) на ССООН или параграф 4 от Резолюция 2174 (2014) на ССООН.“
  .
  Член 2
  Настоящият регламент влиза в сила в деня на публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Люксембург на 20 октомври 2014 година.